stanford-oval/wikipedia huggingface dataset:
דוד ניסני
הערות שוליים

↑  דוד ניסני, שבת של בר מצווה באתר עיריית מודיעין, 12 בפברואר 2013
↑  מתחילים מבראשית: ספרים על פרשת שבוע,  באתר כיפה, 17 באוקטובר 2014
↑  אריאל פייגלין, ספר חדש מספק תשובות הלכתיות רציניות לשאלות מגוחכות, באתר ערוץ 7, 28 באוגוסט 2022
↑  דוד ניסני, המדריך היהודי לגלקסיה, באתר ספרי ניב
↑  משכון ומשכנתא
| --- | --- |
בקרת זהויות :  NLI: 987007465476905171  LCCN: n99034663  VIAF: 73185639   WorldCat (עם VIAF): 73185639
ד'תתקכ"ה

ד'תתקכ"ה (4925)  היא שנה עברית  אשר  החלה ביום א' בתשרי, אור ל-19 בספטמבר 1164 (לפי הלוח היוליאני, שהיה נהוג אז), והסתיימה ביום כ"ט באלול, 8 בספטמבר 1165. שנה מסוג זשג, איננה מעוברת, ואורכה 355 ימים. זו שנה רביעית לשמיטה.
אירועים

ג' בסיון – הרמב"ם הגיע לארץ ישראל, לנמל עכו
לוח שנה > מאפייני לוח השנה

שנה מסוג זשג, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
דורון מיינרט

| --- | --- |
אין תמונה חופשית
 לידה:  1960 (בן 64 בערך) קיבוץ בית השיטה, ישראל
 מדינה:  ישראל 
 השתייכות:   צבא הגנה לישראל
 דרגה:    אלוף-משנה
 תפקידים בשירות
 מפקד גדוד טנקים  מדריך בפו"מ  מפקד עוצבת ראם  רמ"ח תכנון מבצעים באגף המבצעים  ראש מנהלת התרגילים
 פעולות ומבצעים
   מלחמת לבנון הראשונה    המערכה ברצועת הביטחון  האינתיפאדה הראשונה  האינתיפאדה השנייה   מלחמת לבנון השנייה
 תפקידים אזרחיים
 פעיל ב ״בינה״ - פרויקטור בינוי הישיבה החילונית
 
דורון מיינרט (נולד ב-1960) הוא קצין בדרגת אלוף-משנה במילואים בצה"ל, אשר פיקד על עוצבת ראם.
קורות חייו

נולד וגדל בקיבוץ בית השיטה. עם גיוסו לצבא בשנת 1978 שובץ בחיל השריון. בשריון עבר מיינרט הכשרה כלוחם וקורס מפקדי טנקים. בהמשך השלים קורס קצינים ושימש כמפקד מחלקת טנקים. בהמשך שימש כמ"פ לאחר מכן השתחרר והיה שותף בהקמת הקיבוץ העירוני תמוז. חזר לצהל לאחר 7 שנים כמפקד גדוד טנקים. בתפקידו הבא שימש כמפקד עוצבת ראם. לאחר מכן שימש כרמ"ח תכנון מבצעים באגף המבצעים וכראש מנהלת התרגילים. בשנת 2011 פרש מצה"ל. לאחר שחרורו עבד בחברת NESS.
מיינרט הוא בעל תואר ראשון בפילוסופיה ובהיסטוריה של עם ישראל מטעם האוניברסיטה העברית ותואר שני במדע המדינה מטעם אוניברסיטת חיפה. מיינרט, המתגורר בפתח תקווה, גרוש ואב לשניים.
בשנת 2022 נפצע קל מתקיפת מתנחלים כאשר השתתף בנטיעות של אנשי שמאל של בין הכפר בורין לגבעת סנה יעקב.
הערות שוליים

↑  שאול אמסטרדמסקי, "הפנסיה שלנו באמת מוגזמת", באתר כלכליסט, 10 באפריל 2013.
↑  תיעוד פעילי שמאל הותקפו באבנים ובמקלות בידי יהודים בשומרון, ביוטיוב של כאן
ערך זה הוא קצרמרבנושא קציני צה"ל. אתם מוזמנים לתרום לוויקיפדיה ו.
ד'תתקכ"ג

ד'תתקכ"ג (4923)  היא שנה עברית  אשר  החלה ביום א' בתשרי, אור ל-11 בספטמבר 1162 (לפי הלוח היוליאני, שהיה נהוג אז), והסתיימה ביום כ"ט באלול, 30 באוגוסט 1163. שנה מסוג גכה, איננה מעוברת, ואורכה 354 ימים. זו שנה שנייה לשמיטה.
נפטרו

א' בתשרי - מליסנדה, מלכת ממלכת ירושלים הצלבנית
לוח שנה > מאפייני לוח השנה

שנה מסוג גכה, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
היסטוריה של עם ישראל
גרישה פייגין

| --- | --- |
אין תמונה חופשית
 לידה:  דצמבר 1926 דאוגבפילס, לטביה
 פטירה:  2016 (בגיל 89 בערך) 
 תאריך עלייה:  1971
 מדינה:  ישראל 
 השתייכות:  הצבא האדום
 תקופת הפעילות:  1943–1954 (כ־11 שנים)
 דרגה:   קפיטן (סרן)
 פעולות ומבצעים
 מלחמת העולם השנייה
 עיטורים
 מדליית העוז
 
גריגורי (גרישה) פייגין (ברוסית: Григорий Исаакович Фейгин; 1926 – 2016) היה קצין בכוחות המזוינים של ברית המועצות. הוא היה במשך 15 שנה מסורב עלייה. בשנת 1971 עלה לישראל.
ביוגרפיה

הירש פייגין נולד בדאוגבפילס, לטביה בדצמבר 1926. לאחר פלישת הצבא הנאצי לברית המועצות ביוני 1941 הצליח להימלט מזרחה. התיישב בעיר זאינסק שבטטרסטן.
ביוגרפיה > בשירות הצבא האדום

בשנת 1943, והוא בן 16, התגייס פייגין לצבא האדום. הוא עבר קורס מפקדי כיתות ויצא לחזית הגרמנית. במהלך המלחמה השתתף בשחרור ורשה ובכיבוש ברלין. לאחר פציעתו ב-1945 עבר הכשרה בקשרות-תעופה ושירת ביחידת נ"מ. בנובמבר 1954 שוחרר פייגין מהצבא בדרגת סרן עקב דעותיו ושאיפותיו הציוניות, כשבאמתחתו שבעה עיטורי הצטיינות.
ביוגרפיה > מאבקו למען עלייה לישראל

לאחר שחרורו פנה פייגין לשלטונות ברית המועצות בבקשה להתיר לו לעלות לישראל. במשך 15 שנה נענה בשלילה 24 פעמים. באותה תקופה סבל התנכלויות מצד הקג"ב. עשרות פעמים הוא נעצר ונערכו חיפושים בביתו. בדצמבר 1970 עדיין היה בלתי מוכר לרוב הציבור בישראל. אז התרחש המקרה שפרסם אותו באחת. באקט של מחאה, החזיר פייגין את המדליות לממשלה הסובייטית. משהוחזרו אליו, חילק פייגין את המדליות לילדים ברחובות ריגה. המעשה הקיצוני גרר את אשפוזו בכפייה של פייגין בבית חולים פסיכיאטרי בריגה. פייגין שהה בבית החולים מספר 14 במשך כשלושה שבועות עד ששוחרר. ב-30 בינואר 1971 קיבל פייגין סוף סוף אישור יציאה מברית המועצות.
ביוגרפיה > בישראל

ב-11 בפברואר 1971 נחת פייגין בנמל התעופה בלוד והתקבל על ידי פעילי עלייה שעלו לפניו, בהם דוד חבקין, חברים לעט ישראלים ונוער של בני עקיבא. ההתרגשות הייתה רבה. פייגין שלא ידע עברית נרתם מיד לעשייה ציבורית.
עוד באותו חודש השתתף בוועידה היהודית העולמית על מצב יהודי ברית המועצות שהתקיימה בבריסל.
במרץ 1971 הצטרף פייגין למפלגת העבודה. הוא התמנה למרכז ענייני הקליטה בסולל בונה. במשך שנים רבות שימש יושב ראש התאחדות עולי ברית המועצות.
פייגין הוא אחד מסמלי העלייה מברית המועצות. במערכון "העולה המיליון" של הגשש החיוור (1971), נשאל העולה האם זה נכון שהוא החזיר להם את המדליות. במרץ 1971, הפגינו הפנתרים השחורים בירושלים. על אחד השלטים שהונפו בהפגנה נכתב "מתי אבוטבול יהיה פייגין?", במחאה על הפער בין התמיכה לה זוכים עולים חדשים לבין הזנחת העולים הוותיקים.
ביוגרפיה > חיים פרטיים

ב-1956 נישא פייגין ליהודיה מפולין מתוך תקווה שהדבר יסייע בידו לצאת מברית המועצות, אך השניים התגרשו.
לאחר עלייתו, באוקטובר 1971, נישא פייגין ליפה רייך, צברית שהייתה סגנית מלכת היופי כעשור קודם לכן. את החופה ערך הרב שלמה גורן.
הערות שוליים

↑  , מסמכים מתיק השירות של גרישה פייגין
↑  , מסמכים מתיק השירות של גרישה פייגין
גיגנטורניס

| גיגנטורניס> תקופה |
| --- | --- |
אמצע אאוקן
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: אודונטופטריגים
תת־סדרה:: תרופודה
משפחה:: פלאגאורניתיים
סוג:: גיגנטורניס
מין:: Gigantornis eaglesomei
שם מדעי
 Gigantornis eaglesomei

גיגנטורניס (שם מדעי: Gigantornis) הוא סוג נכחד של עוף גדול ממשפחת הפלאגאורניתיים אשר חי בתחילת עידן הקנוזואיקון. עוף ימי זה היה בעל מוטת כנפיים של מעל 6 מטר, כפולה מזו של אלבטרוס נודד והוא היה בעל שיניים גרמיות במקורו הארוך. ככל הנראה הוא קרוב רחוק של הברווזים החיים.
המאובנים שלו התגלו בניגריה ושויכו לאמצע תקופת האאוקן. ייתכן שמאובנים אלה היו של דסורניס, עוף דומה שנמצא באנגליה ואולי במעופו מעל האוקיינוס האטלנטי הגיע עד ניגריה וטוגו. העוף הגדול כנראה ניזון מדגים ודיונונים שהוא לכד.
הוא היה אולי מאבות הפלאגורניס בעל מוטת הכנפיים הדומה, שהיה הגדול ביותר מהפלאגאורניתיים ועופות הים מעולם.
דורון לנצט

| --- | --- |

 לידה:  28 באוקטובר 1948 (בן 75)
 ענף מדעי:  כימיה
 מקום מגורים:  ארצות הברית ישראל
 מקום לימודים:  האוניברסיטה העברית בירושלים  מכון ויצמן למדע 
 מוסדות:  מכון ויצמן למדע 
 פרסים והוקרה:  פרס לנדאו לגנטיקה של האדם לשנת 2008[דרוש מקור]
 תרומות עיקריות
 מחקרים בתחום גנטיקה מולקולרית וחקר הגנום
 
דורון לנצט (נולד ב-28 באוקטובר 1948) הוא פרופסור מן המניין במחלקה לגנטיקה מולקולרית במכון ויצמן ברחובות, ראש מרכז קראון לחקר הגנום. אביו פרופ' משה לנצט, היה פרופסור למיילדוּת וגינקולוגיה, שימש כראש מחלקת יולדות בבית החולים קפלן, חוקר וסופר. אימו שפרה לבית גינזבורג היא נכדתו של יצחק אייזיק בן-טובים.
קורות חיים

דורון לנצט סיים את לימודי התואר הראשון לכימיה באוניברסיטה העברית בירושלים והמשיך ללימודי דוקטורט באימונולוגיה כימית במכון ויצמן למדע. לאחר השתלמות בארצות הברית, באוניברסיטת הרווארד ובאוניברסיטת ייל, חזר ארצה והשתלב בסגל מכון ויצמן למדע.
פרופסור לנצט היה בין מנהלי מרכז הידע הגנומי בישראל מטעם משרד המדע והוא חבר במועצת ארגון הגנום העולמי ובארגון האירופאי לביולוגיה מולקולרית.
מחקריו הגנטיים של פרופסור לנצט עסקו בין השאר במנגנון הריח באדם ובגילוי גנים למחלות תורשתיות, בהם גנים התורמים לסכיזופרניה וגנים השולטים בתגובה לתרופה לטרשת נפוצה. כן היה שותף לפיתוח בסיס נתונים מקיף לכלל הגנום האנושי ופיתח במחקריו מודל ממוחשב למוצא החיים על כדור הארץ

.
בשנת 2008 זכה בפרס לנדאו לגנטיקה של האדם ובאותה שנה התמנה לדירקטור בחברת קמהדע.
דורון חי בתל אביב, היה נשוי לנויה לנצט, שחקנית ובמאית תיאטרון ולהם שתי בנות.
ביוני 2020 טען כי לא היה גל שני של נגיף הקורונה בישראל. באוגוסט הכיר בטעותו, התראיין וקבע שבהחלט היה גל כזה, ומאז לא הוסיף להתבטא פומבית בעניין הקורונה.
הערות שוליים

↑   Lancet, Doron; Zidovetzki, Raphael; Markovitch, Omer. "Systems protobiology: origin of life in lipid catalytic networks". Journal of the Royal Society Interface. 15: 20180159. doi:10.1098/rsif.2018.0159. {{cite journal}}: פרמטר לא ידוע |data= (הצעה: |date=) (עזרה)
↑   Markovitch, Omer; Lancet, Doron. "Excess mutual catalysis is required for effective evolvability". Journal of the Royal Society Interface. 18: 243–266. doi:10.1162/artl_a_00064. {{cite journal}}: פרמטר לא ידוע |data= (הצעה: |date=) (עזרה)
↑  קמהדע - דו"ח תקופתי לשנת 2007
↑  דורון לנצט ויצחק בן ישראל, "אין גל שני בישראל - וההוכחה היא במספרים", באתר ynet, 28 ביוני 2020
↑  אלכסנדרה לוקש, החוקר מודה בטעות: "יש גבול לעיוורון - יש גל שני", באתר ynet, 3 באוגוסט 2020
| --- | --- |
בקרת זהויות :  NLI: 987012412064605171  ORCID: 0000-0001-5424-1393  VIAF: 942169084883490310003   WorldCat (עם VIAF): 942169084883490310003
דורון מייזל

| --- | --- |

 לידה:  12 בפברואר 1945 חיפה, פלשתינה (א"י)
 פטירה:  28 בנובמבר 1991 (בגיל 46)
 מדינה:  ישראל 
 השתייכות:   צבא הגנה לישראל
 דרגה:    אלוף-משנה
 תפקידים בשירות
 מפקד בית הספר לרפואה צבאית  קצין רפואה פיקודי בפיקוד הדרום
 פעולות ומבצעים
   מלחמת ששת הימים   מלחמת יום הכיפורים  מבצע אנטבה   מלחמת לבנון הראשונה
 
דורון מייזל (12 בפברואר 1945 - 28 בנובמבר 1991) היה קצין בחיל השריון הישראלי, רופא, מפקד בית הספר לרפואה צבאית והקצין הבכיר הראשון שצה"ל התיר לו להמשיך ולשרת למרות שהיה הומוסקסואל. לאחר מותו של מייזל ממחלת הסרטן הכיר משרד הביטחון באדיר שטיינר, בן זוגו, כאלמן של חייל צה"ל שנפטר במהלך שירותו, והעניק לו את הזכויות הנובעות מכך.
ביוגרפיה

מייזל נולד בחיפה ב-1945, למד בבית הספר הריאלי העברי בחיפה, התגייס לחיל השריון ונשלח לקורס קצינים. שירת כקצין שריון עד לשחרורו מצה"ל. יצא ללימודי רפואה בשווייץ. במהלך הלימודים חזר לישראל ונלחם כשריונאי במלחמת ששת הימים. המשיך בלימודי הרפואה בשווייץ וסיים אותם באוניברסיטת תל אביב. באוקטובר 1968 התגייס לשירות קבע בחיל הרפואה, במקביל להתמחותו בכירורגיה בבית חולים תל השומר. במלחמת יום הכיפורים שירת כרופא חטיבתי של חטיבה 14. השתתף במבצע אנטבה כרופא מוטס, ונבחר כרופא צבאי לכמה משלחות ממלכתיות. מילא שורת תפקידים כקצין רפואה בכיר, בהם מפקד מרפאות חוץ ומפקד בית הספר לרפואה צבאית.
מייזל נישא לאישה, הוליד שלוש בנות, התגרש ולאחר מכן חי במשך שבע שנים עם שטיינר. במהלך חייו המשותפים עם שטיינר התגלה לצה"ל שמייזל הוא הומוסקסואל. מייזל לא הכחיש את נטייתו המינית, ונאבק כדי שזו לא תפגע בקידומו הצבאי, בניגוד לנורמות המקובלות באותם ימים. בחינתו של חברו לחיים של מייזל, אדיר שטיינר במבחנים הביטחוניים המיועדים לבן זוג של קצין בכיר הייתה שינוי במדיניות זו, אולם לא שמה קץ למלחמתו של מייזל למימוש זכותו לשרת למרות היותו הומוסקסואל.
כדי להבטיח את קידומו נאלץ, למשל, לכתוב לרמטכ"ל משה לוי כדי שיופסק עיכוב העלאתו לדרגת אלוף-משנה. הוא אף דיבר אל לבה של מרים איתן, אשתו של הרמטכ"ל רפאל איתן, כדי שזו תשכנע את בעלה לא להדיחו מצה"ל. שטיינר טוען שהגורם המרכזי שסייע למייזל במאבקו היה הדוגמה האישית שנתן לטיפול בבעיותיהם האישיות של אנשי צבא רבים כמפקד מרפאות המומחים של צה"ל וכמתנדב בארגונים רפואיים.
גם לאחר שנודע כי הוא הומוסקסואל הוא מונה לתפקידים בכירים ואף הועלה לדרגת אלוף-משנה ומונה לקצין רפואה פיקודי בפיקוד הדרום. תפקיד אחד נמנע ממנו - הרופא הראשי של חיל הים, לאחר שבעת בחינת מועמדותו התגלתה עובדת היותו הומוסקסואל, דבר שהביא לדיון מחודש בהתייחסות הצבא אליו.
מייזל נפטר בשנת 1991 ממחלת המלנומה. בסיפור חייו באתר "יזכור" נאמר: "הותיר אחריו אם, שלוש בנות, אח ובן-זוג".
לקריאה נוספת

קורות החיים של דורון מייזל, באתר "יזכור" של משרד הביטחון
הערות שוליים

↑  ורד לוביץ', הומוסקסואל דורש להכיר בו כבן זוג לצורכי מס, באתר ynet, 16 באוגוסט 2000
דיאן בודירוגה

דיאן בודירוגה (סרבית קירילית: Дејан Бодирога; נולד ב-2 במרץ 1973 בזרניאנין, יוגוסלביה) הוא כדורסלן עבר סרבי הנחשב בעיני רבים לאחד מהכדורסלנים הטובים ביותר שלא שיחקו מעולם בליגת ה-NBA ולכדורסלן הטוב ביותר באירופה במשך רוב שנות ה-90 ותחילת שנות ה-2000.
עד 2021 שימש כמנהל הטכני של קבוצת הכדורסל לוטומטיקה רומא, שהייתה קבוצתו האחרונה כשחקן פעיל וכיום משמש כנשיא היורוליג.
קריירת המועדונים

בודירוגה החל לשחק כדורסל בילדותו בקבוצת הכדורסל פרולטר זרניאנין המקומית בעיר הולדתו. בשנת 1990 עבר לשחק בקבוצת זאדאר הקרואטית, בה שיחק במשך שנתיים.
בהיותו בן 19, שוכנע על ידי מאמן הכדורסל בוגדאן טנייביץ', שאימן באותה עת את קבוצת סטפאנל טריאסטה, לעבור לשחק בקבוצה זו. בשנת 1994 הגיע בודירוגה עם טריאסטה לגמר גביע קוראץ'. בשנה זו, לאחר שטנייביץ' עבר לאמן את קבוצת אולימפיה מילאנו, חבר בודירוגה אליו בקבוצה זו וזכה איתה בדאבל, אליפות איטליה והגביע האיטלקי.
ב-1996 עבר בודירוגה לריאל מדריד הספרדית. בריאל מדריד הפך לאחד מהשחקנים הטובים באירופה, אך זכה איתה בתואר אחד בלבד, גביע ספורטה בשנת 1997 תחת אימונו של ז'ליקו אובראדוביץ'.
בשנת 1998 עבר בודירוגה לשחק בקבוצת פנאתינייקוס היוונית, איתה זכה בשלוש אליפויות יוון בשנים 1999–2001 ושני גביעי יורוליג בשנים 2000 ו-2002. בתקופתו בפנאתינייקוס הוכר בודירוגה ככדורסלן הטוב ביותר בדורו, ואף זכה לאהדה רבה מאוהדי הקבוצה.
בשנת 2002 עבר לברצלונה הספרדית. במדי ברצלונה זכה בשתי אליפויות ספרד וגביע ספרדי אחד, ואף זכה בשנת 2003 בגביע היורוליג הראשון בתולדות הקבוצה, לאחר ניצחון בגמר הפיינל פור של המפעל על בנטון טרוויזו.
בשנת 2005 החליט לחזור לאיטליה, וחתם בקבוצת לוטומטיקה רומא, אותה אימן סווטיסלב פשיץ', שהיה מאמנו בברצלונה. בודירוגה לא זכה להצלחה רבה ברומא, ובשנת 2007 הודיע על פרישה מכדורסל. לאחר פרישתו מונה למנהל הטכני של הקבוצה.
נבחרת לאומית

בודירוגה החל לשחק בקביעות בנבחרת יוגוסלביה מתחילת שנות ה-90, ופרש ממנה בשנת 2005.
עם הנבחרת זכה בשלוש אליפויות אירופה בשנים 1995, 1997, ו-2001, שתי אליפויות עולם בשנים 1998 ו-2002, והשתתף בשלוש אולימפיאדות: אולימפיאדת אטלנטה (1996), אולימפיאדת סידני (2000) ואולימפיאדת אתונה (2004). באולימפיאדת אטלנטה הוא אף זכה עם נבחרתו במדליית הכסף.
חיים אישיים

בשנת 2003 בודירוגה נישא לחברתו איוונה מדיץ'. בשנת 2004 נולד בנו ניקולה.
בודירוגה הוא בן דוד מדרגה שנייה של כדורסלן העבר דראז'ן פטרוביץ'.
בודירוגה הוא חבר ואחד המייסדים של קבוצת שבע, ארגון רווחה שהוקם על ידי כדורסלנים יוגוסלבים מפורסמים. בארגון השתתף בודירוגה עם ולאדה דיבאץ, פרדראג דנילוביץ', אלכסנדר ג'ורג'ביץ', זרקו פספלי, ז'ליקו רברצ'ה וזוראן סאביץ'.
ד'תפ"ו

ד'תפ"ו (4486)  היא שנה עברית  אשר  החלה ביום א' בתשרי, אור ל-13 בספטמבר 725 (לפי הלוח היוליאני, שהיה נהוג אז), והסתיימה ביום כ"ט באלול, 1 בספטמבר 726. שנה מסוג הכז, איננה מעוברת, ואורכה 354 ימים. זו שנה שישית לשמיטה.
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
גיגיס

| גיגיס |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: חופמאים
תת־סדרה:: שחפאיים
משפחה:: שחפיים
סוג:: גיגיס
שם מדעי
 Gygis

גיגיס (שם מדעי: Gygis) היא סוג של עופות ימיים ממשפחת השחפיתיים החיות לאורך האוקיינוסים הטרופיים לאורך האזור האינדו-פסיפי. בעבר סוג זה הכיל רק מין אחד: שחפית הפיה (Gygis alba), אך לאחר מחקר הוחלט להפריד ממנו את המין שחפית פיה קטנה (Gygis microrhyncha).
שחפיות אלה קטנות יחסית ולבנות עם עיניים שחורות גדולות ומקור שחור ארוך. הן מקננות על איים מרוחקים ובהם מטילים על ענף מבלי קן ביצה לבנה בודדת.
מיון

שחפית הפיה (Gygis alba)
שחפית פיה קטנה (Gygis microrhyncha)
ד'תצ"ד

ד'תצ"ד (4494)  היא שנה עברית  אשר  החלה ביום א' בתשרי, אור ל-14 בספטמבר 733 (לפי הלוח היוליאני, שהיה נהוג אז), והסתיימה ביום כ"ט באלול, 3 בספטמבר 734. שנה מסוג בשה, איננה מעוברת, ואורכה 355 ימים. זו שנת שמיטה.
לוח שנה > מאפייני לוח השנה

שנה מסוג בשה, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
דיאן, נסיכת אורליאן

דיאן, נסיכת אורליאן (בצרפתית: Diane d'Orléans;‏ נולדה ב-24 במרץ 1940) היא ציירת, פסלת, סופרת ונדבנית צרפתייה-גרמנית. אשתו של קרל, דוכס וירטמברג, ראש בית וירטמברג משנת 1975.
ביוגרפיה

דיאן נולדה בפטרופוליס בברזיל ב-24 במרץ 1940 לאנרי, רוזן פריז ולאיזבל, נסיכת אורליאן-ברגנסה, בתם של פדרו דה אלקנטארה, נסיך גראו-פארה ואלז'בייטה, רוזנת דוברז'נסקי דה דוברז'ניץ. בעת לידתה התגוררו הוריה בברזיל בשל החוק שאסר על יורשי השושלות המלכותיות להתגורר בצרפת, אולם בשנת 1950 בוטל החוק ובני המשפחה עברו להתגורר בצרפת. בשנת 1954 החלה דיאן בלימודי אמנות, והתמחתה בהדפס רשת, סטוקו וויטראז'.
ב-21 ביולי 1960 התחתנה דיאן באלטסהאוזן עם קרל, דוכס וירטמברג, כחלק מפיוס בין צרפת לגרמניה, אולם הנישואים היו נישואי אהבה, ונולדו להם 6 ילדים. מאז 1971 התעסקה דיאן באמנות, ובעיקר בציור ופיסול. כמו כן, היא גם הציגה במספר תערוכות בגרמניה, צרפת, ספרד ובלגיה, ומדי שנתיים היא גם מארגנת תערוכה של שלושים אמנים צעירים לא ידועים בגנים של הטירה שלה באלטסהאוזן. בשנת 1975 מת חמיה פיליפ אלברכט, דוכס וירטמברג, ובעלה קרל הפך לראש בית וירטמברג.
דיאן עומדת בראש מספר ארגוני צדקה, ואף תרמה מענק מיוחד למחלקת העיניים בבית החולים הלאומי לרפואת עיניים קינזה-וינגס בפריז, לצורך מחקר במחלת העיניים רטיניטיס פיגמנטוזה, שפוגעת בילדים רבים.
משפחתה

ב-21 ביולי 1960 התחתנה דיאן עם קרל, דוכס וירטמברג, ממנו נולדו לה 6 ילדים:
פרידריך, דוכס וירטמברג (1961–2018), התחתן עם מריה, נסיכת ויד
מתילדה, דוכסית וירטמברג (נולדה ב-1962), התחתנה עם אריך, נסיך ואלדבורג צו צייל וטראוכבורג
אברהרד, דוכס וירטמברג (נולדה ב-1963), התחתן עם לוסיה דזירה קופף
פיליפ, דוכס וירטמברג (נולדה ב-1964), התחתן עם מריה קרולינה, דוכסית בבוואריה
מיכאל, דוכס וירטמברג (נולד ב-1965), התחתן עם יוליה ריקרדה סטורץ
אלאונורה פלר, דוכסית וירטמברג (נולדה ב-1966), התחתנה עם הרוזן מוריץ פון גוס
ד'תתקכ"ד

ד'תתקכ"ד (4924)  היא שנה עברית  אשר  החלה ביום א' בתשרי, אור ל-31 באוגוסט 1163 (לפי הלוח היוליאני, שהיה נהוג אז), והסתיימה ביום כ"ט באלול, 18 בספטמבר 1164. שנה מסוג זשה, היא מעוברת, ואורכה 385 ימים. זו שנה שלישית לשמיטה.
נפטרו

א' באדר א' - רבי אברהם אבן עזרא - בן תקופת תור הזהב בספרד, עסק במגוון רחב של נושאים. מהבולטים בהוגים היהודים בימי הביניים (יש אומרים שנפטר בד'תתקכ"ז).
לוח שנה > מאפייני לוח השנה

שנה מסוג זשה, ובה 385 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
ד'תפ"ז

ד'תפ"ז (4487)  היא שנה עברית  אשר  החלה ביום א' בתשרי, אור ל-2 בספטמבר 726 (לפי הלוח היוליאני, שהיה נהוג אז), והסתיימה ביום כ"ט באלול, 19 בספטמבר 727. שנה מסוג בחה, היא מעוברת, ואורכה 383 ימים. זו שנת שמיטה.
לוח שנה > מאפייני לוח השנה

שנה מסוג בחה, ובה 383 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "חסרה": שבה חשוון וכסלו בני 29 יום כל אחד
היסטוריה של עם ישראל
דיאגרמת אופן שימוש

דוגמה לדיאגרמת אופן השימוש
דיאגרמת אופן שימוש, או תרשים תרחישי שימוש (use case diagram) בשפת המידול האחודה (UML) היא סוג של דיאגרמה התנהגותית אשר מורכבת מניתוח תרחישי שימוש. מטרת הדיאגרמה היא הצגת רקע פונקציונלי של המערכת עם שימוש במושגים : שחקנים, מטרה (אשר תתואר כתרחיש שימוש) והתלות בין תרחישי השימוש.
המטרה הכללית של דיאגרמת אופן השימוש היא הצגת הפעולות המבוצעות על ידי כל שחקן. תפקידי השחקן ישורטטו בתרשים.
דיאגרמת אופן השימוש מופיעה באופן רשמי בשתי שפות מידול אשר יוצאו על ידי ארגון OMG - שפת המידול המאוחדת (UML) ושפת מידול המערכת (SysML).
דיאגרמת הסה

דיאגרמת הסה של יחס ההכלה עבור קבוצת החזקה של הקבוצה {x, y, z}
דיאגרמת הסה של היחס "מחלק" עבור קבוצת המחלקים של המספר 60
דיאגרמת הָסֶה היא דיאגרמה המתארת יחס סדר חלקי.
הדיאגרמה בנויה כגרף מכוון שבו הצמתים הם איברים בקבוצה הסדורה, וקשת בין x ל-y, (כאשר y מעליו) מציינת ש-y מכסה את x, כלומר y>x ולא קיים z ביחס כך ש-y>z>x. דיאגרמה כזאת קובעת את הסדר באופן יחיד. אם מתקיים a>b, אז קיים מסלול בין a ל-b.
הדיאגרמה נקראת על שם הלמוט הסה, שעשה בה שימוש נרחב, אף על פי שלא היה הראשון שהשתמש בה.
דה סוטו קסטום

| --- | --- |

DeSoto Custom, תצורה 4 דלתות סדאן, 1948
 מאפיינים כלליים
 יצרן:  דה סוטו (DeSoto) (אנ')
 שנות ייצור:  1952–1939
 הרכבה:  ארצות הברית ארצות הברית
 מודל קודם:  דה סוטו איירפלו
 מודל אחריו:  דה סוטו פיירדום  דה סוטו פיירפליט
 חברת אם:  קרייזלר, (Chrysler Corporation)
 סיווג:  מנוע קדמי, הנעה אחורית 4x2
 בסיס גלגלים:  3,086 מ"מ (1949-1946)  3,188 מ"מ (1952-1950)
 מפרט טכני
 מנוע:  6 צילינדרים, 3.9 ליטר המפיק 109 כ"ס ב-3,600 סל"ד  6 צילינדרים, 3.9 ליטר המפיק 112 כ"ס ב-3,600 סל"ד  6 צילינדרים, 4.1 ליטר המפיק 116 כ"ס (1952-1951)
דה סוטו קסטום (באנגלית: DeSoto Custom) היא מכונית סלון שיוצרה על ידי חטיבת "דה סוטו" (אנ') בבעלות יצרנית הרכב האמריקאית קרייזלר אשר יוצרה בין השנים 1952–1939 בארצות הברית
חטיבת דה סוטו

חטיבת דה סוטו של חברת קרייזלר עסקה בייצור ובשיווק רכב אמריקאי משנת 1928–1968. חטיבת דה סוטו בנתה יותר מ-2 מיליון כלי רכב מאז שנת 1928.
חטיבת המכוניות דה סוטו קרויה על שם ארננדו דה סוטו - החוקר הספרדי שהוביל את המסע האירופי הראשון לשטח עליו משתרעת כיום ארצות הברית, היה האירופי הראשון שגילה את נהר המיסיסיפי.
תצורות

4 דלתות - סדאן
4 דלתות - סטיישן
2 דלתות - קופה
2 דלתות - קבריולה
תמונות

"דה סוטו קסטום", 4 דלתות סדאן, שנת 1949
"דה סוטו קסטום"
"דה סוטו קסטום", שנת 1951 - מבט לתא הנהג ולוח מחוונים
"דה סוטו קסטום" - קופה שנת 1941
"דה סוטו קסטום" - קופה שנת 1949
"דה סוטו קסטום" - קופה שנת 1950
"דה סוטו קסטום" דגם "S11C", קבריולה, שנת 1946
"דה סוטו קסטום" דגם "S-11C", שנת 1946 - מונית
"דה סוטו קסטום" דגם "S-11C", שנת 1946 - מונית
"דה סוטו קסטום" דגם "S-11C" - מונית
ראו גם

קרייזלר
דה סוטו איירסטרים
דה סוטו פאוורמסטר
דה סוטו דיפלומט
דה סוטו איירפלו
דה סוטו סוב-אורבן
הערות שוליים

↑  The Standard Catalog of American Cars 1805-1945, Kimes, Beverly R., Editor, Clark, Henry A. Krause Publications, 1996. ISBN 0-87341-428-4.
↑  Gunnell, John (Herausgeber), The Standard Catalog of American Cars 1946-1975, Kraus Publications (1987) ISBN 0-87341-096-3
↑  דה סוטו שנת 1946 Directory Index: DeSoto/1946_DeSoto/1946_DeSoto_Advance_Information_Folder,Oldcarbrochures.com. URL consultato il 17 dicembre 2013
↑  "דה סוטו קסטום" קופה, שנת 1948 driving.ca/desoto-2/column/its-mine/its-mine-1948-desoto-series-one-custom-club-coupe
↑  "דה סוטו קסטום" קבריולה - תמונות conceptcarz.com/z18291/desoto-custom-series
גיגנטוזאורוס

| גיגנטוזאורוס |
| --- | --- |
 איור של גיגנטוזאורוס לעומת רכבת
תקופה
יורה עליון, 150 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
סוג:: גיגנטוזאורוס
מינים
 Gigantosaurus megalonyx
שם מדעי
 Gigantosaurus ‏סיילי, 1869

גיגנטוזאורוס (שם מדעי: Gigantosaurus; מילולית: "לטאה ענקית", בעל שם דומה לתרופוד טורף ענק) הוא סוג של דינוזאור מקבוצת הזאורופודים שהתקיים ביורה העליון באנגליה. הסוג הוגדר בידי החוקר הארי סיילי ב-1869 והוא כולל מין יחיד - Gigantosaurus megalonyx, שפירושו: "טופר ענק" (שם אותו חולק עם העצלן הקרקע מגלוניקס). הזאורופוד לא קיבל קבוצה שיוכית אך ישנם חוקרים שהניחו שהוא קרוב לדמויי דיפלודוקיים.
הגיגנטוזאורוס נחפר בתצורות אבני חול בקרבת חוף היורה, בקיימברידג'שייר, אנגליה. השרידים שלו (שהגיעו ממספר מקורות), כללו חוליות זנב, גלילים של מפרקי אצבעות, זרועות ושוקיים ושכבה של אוסטאודרם ששימשה להגנה.
עם זאת כיום מתייחסים לסוג זה כסוג מבוטל עקב דמיון גדול לזאורופודים קרובים כמו הפלורוזאורוס (פרידריך פון הואנה) והאורניתופסיס (ריצ'רד ליידקר).
מספר ממצאים שלו הועברו לסוגי זאורופודים אחרים כמו: טורניאריה, ג'ננסיה ובארוזאורוס.
הערות שוליים

↑  F. v. Huene. 1909. Skizze zu einer Systematik und Stammesgeschichte der Dinosaurier [Sketch of the systematics and origins of the dinosaurs]. Centralblatt für Mineralogie, Geologie und Paläontologie 1909:12-22
↑  Lydekker, R. (1888). Catalogue of the Fossil Reptilia and Amphibia in the British Museum (Natural History). Part I. Containing the Orders Ornithosauria, Crocodilia, Dinosauria, Squamata, Rhynchocephalia, and Proterosauria. British Museum (Natural History):London, 1-309.